


LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2005 M. LAPKRIČIO 21 D. ĮSAKYMO NR. V-890 „DĖL DANTŲ PROTEZAVIMO PASLAUGŲ IŠLAIDŲ KOMPENSAVIMO IŠ PRIVALOMOJO SVEIKATOS DRAUDIMO FONDO BIUDŽETO TVARKOS APRAŠO PATVIRTINIMO“ PAKEITIMO

2026 m. birželio 1 d. Nr. V-557
Vilnius


. P a k e i č i u Lietuvos Respublikos sveikatos apsaugos ministro 2005 m. lapkričio 21 d. įsakymą Nr. V-890 „Dėl Dantų protezavimo paslaugų išlaidų kompensavimo iš Privalomojo sveikatos draudimo fondo biudžeto tvarkos aprašo patvirtinimo“ (toliau – įsakymas) ir jį išdėstau nauja redakcija:

„LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL DANTŲ PROTEZAVIMO IŠLAIDŲ KOMPENSAVIMO IŠ PRIVALOMOJO SVEIKATOS DRAUDIMO FONDO BIUDŽETO TVARKOS APRAŠO PATVIRTINIMO

Vadovaudamasis Lietuvos Respublikos sveikatos priežiūros įstaigų įstatymo 10 straipsnio 6 punktu,
t v i r t i n u Dantų protezavimo išlaidų kompensavimo iš Privalomojo sveikatos draudimo fondo biudžeto tvarkos aprašą (pridedama).“
. N u s t a t a u, kad:
. pacientams, kurie dėl dantų protezavimo poreikio įvertinimo į pirminės ambulatorinės asmens sveikatos priežiūros įstaigos, prie kurios yra prisirašę, arba į kitos asmens sveikatos priežiūros įstaigos, turinčios licenciją teikti odontologinės priežiūros (pagalbos) paslaugas ir sudariusios sutartį su Valstybine ligonių kasa prie Sveikatos apsaugos ministerijos dėl odontologinės priežiūros (pagalbos) paslaugų teikimo ir apmokėjimo, gydytoją odontologą kreipėsi iki 2026 m. spalio 31 d., dantų protezavimas atliekamas ir jo išlaidos kompensuojamos vadovaujantis Dantų protezavimo paslaugų išlaidų kompensavimo iš Privalomojo sveikatos draudimo fondo biudžeto tvarkos aprašo, patvirtinto įsakymu, nuostatomis, galiojusiomis iki 2026 spalio 31 d.;
. šis įsakymas įsigalioja 2026 m. lapkričio 1 d.



Sveikatos apsaugos ministrė	                                                                               Marija Jakubauskienė

PATVIRTINTA
Lietuvos Respublikos sveikatos apsaugos ministro 
2005 m. lapkričio 21 d. įsakymu Nr. V-890 
(Lietuvos Respublikos sveikatos apsaugos ministro 
2026 m. birželio 1 d. įsakymo Nr. V-557
redakcija) 

. Dantų protezavimo išlaidų kompensavimo iš Privalomojo sveikatos draudimo fondo biudžeto tvarkos aprašas (toliau – Aprašas) reglamentuoja Privalomojo sveikatos draudimo fondo (toliau – PSDF) biudžeto lėšomis kompensuojamų dantų protezavimo procedūrų (toliau – dantų protezavimas) atlikimo sąlygas ir tvarką, asmenų teisės į dantų protezavimo išlaidų kompensavimą įgyvendinimo tvarką, taip pat dantų protezavimo procedūrų išlaidų, patirtų atliekant dantų protezavimą asmenims, turintiems teisę į šių išlaidų kompensavimą iš PSDF biudžeto, kompensavimo PSDF biudžeto lėšomis ir atskaitomybės tvarką.
. Apraše vartojamos sąvokos ir jų apibrėžtys:
. Dantų protezas – dirbtinis danties (-ų) ar jį (juos) laikančių struktūrų pakaitalas, kuris gali būti standartinis (serijinės gamybos) arba individualus, gaminamas pagal gydytojo odontologo užsakymą (pagal gydytojo odontologo receptą) dantų protezų laboratorijoje ar paties gydytojo odontologo. 
. Dantų protezavimas – dantų funkcijos atkūrimo procedūros, kurios yra sudėtinė odontologinės priežiūros (pagalbos) paslaugų ir burnos priežiūros paslaugų dalis, apimanti gydytojų odontologų, gydytojų odontologų specialistų ir burnos priežiūros specialistų naudojant reikiamas medžiagas atliekamą darbą – naujų dantų protezų gaminimą arba esamų dantų protezų taisymą (perbazavimą, danties įstatymą, apkabėlės įstatymą, protezo suklijavimą, dantų lanko atnaujinimą), pritaikymą ir atidavimą dėvėti.
. Eilių ir atsargų valdymo informacinės sistemos Dantų protezavimo posistemis (toliau  – EVIS DP) – Eilių ir atsargų valdymo informacinės sistemos posistemis, kuriame kaupiami ir tvarkomi dantų protezavimo ir jo kompensavimo Privalomojo sveikatos draudimo fondo biudžeto lėšomis duomenys. 
. Kitos Apraše vartojamos sąvokos suprantamos taip, kaip jos apibrėžiamos Lietuvos Respublikos sveikatos draudimo įstatyme, Lietuvos Respublikos socialinio draudimo pensijų įstatyme, Lietuvos Respublikos asmens su negalia teisių apsaugos pagrindų įstatyme, Lietuvos Respublikos vaiko teisių apsaugos pagrindų įstatyme ir Lietuvos Respublikos odontologijos praktikos ir burnos priežiūros įstatyme.
. Dantų protezavimą atlieka asmens sveikatos priežiūros įstaiga (toliau – ASPĮ), turinti asmens sveikatos priežiūros veiklos licenciją teikti odontologinės priežiūros (pagalbos) paslaugas ir sudariusi sutartį su Valstybine ligonių kasa prie Sveikatos apsaugos ministerijos (toliau – VLK) dėl šių paslaugų teikimo ir apmokėjimo PSDF biudžeto lėšomis (toliau – dantų protezavimą atliekanti įstaiga). Dantų protezavimą atliekanti įstaiga Aprašo 4 punkte nurodytiems asmenims visas dantų protezavimo procedūras atlieka vienu veiklos adresu. Dantų protezavimą atliekanti įstaiga, kuri pati negamina išimamų ir neišimamų dantų protezų, jų gamybą užtikrina sudarydama sutartis su dantų protezų gamybos laboratorijomis, turinčiomis asmens sveikatos priežiūros veiklos licenciją, suteikiančią teisę teikti dantų techniko paslaugą. Su šiomis laboratorijomis dantų protezavimą atliekanti įstaiga atsiskaito pagal sutartyje numatytas sąlygas.

. Teisę į dantų protezavimo išlaidų kompensavimą iš PSDF biudžeto turi šie privalomuoju sveikatos draudimu apdrausti asmenys:
. asmenys, kuriems sukako senatvės pensijos amžius;
. asmenys, kuriems Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos yra nustačiusi dalyvumo (iki 2023 m. gruodžio 31 d. – darbingumo) lygį;
. vaikai;
. asmenys, kuriems buvo taikytas gydymas dėl burnos, veido ir žandikaulių onkologinės ligos.
. Dantų protezavimas kompensuojamas iš PSDF biudžeto:
. Aprašo 4.1 ir 4.2 papunkčiuose nurodytiems asmenims, kurie atitinka bent vieną iš šių sąlygų:
. kurie turi mažiau kaip 10 funkciškai kontaktuojančių natūralių ar kokybiškų protezuotų antagonistinių dantų porų nuo pirmojo krūminio danties iki kitos pusės pirmojo krūminio danties imtinai;
. kurių bedantis apatinis žandikaulis šoninių dantų srityje yra lygus ar mažesnio nei 12 mm aukščio (matavimas atliekamas pagal Aprašo priede nurodytą metodiką). Jeigu gydytojas odontologas pats negali įvertinti apatinio žandikaulio atrofijos aukščio, pacientas siunčiamas gydytojo odontologo ortopedo, gydytojo burnos chirurgo, gydytojo burnos, veido ir žandikaulių chirurgo arba gydytojo radiologo konsultacijos žandikaulio aukščiui įvertinti; 
. Aprašo 4.3 papunktyje nurodytiems asmenims, kuriems diagnozuotos ligos ar sveikatos sutrikimai, kurių kodai pagal Tarptautinės statistinės ligų ir sveikatos sutrikimų klasifikacijos dešimtąjį pataisytą ir papildytą leidimą „Sisteminis ligų sąrašas“ (Australijos modifikacija, TLK-10-AM), įdiegtą Lietuvos Respublikos sveikatos apsaugos ministro 2011 m. vasario 23 d. įsakymu Nr. V-164 „Dėl Tarptautinės statistinės ligų ir sveikatos sutrikimų klasifikacijos dešimtojo pataisyto ir papildyto leidimo „Sisteminis ligų sąrašas“ (Australijos modifikacija, TLK-10-AM) įdiegimo“, (toliau – TLK-10-AM) yra K00.0, K08.1, K08.88 (elektroniniame medicinos dokumente E025 „Ambulatorinio apsilankymo aprašymas“ (toliau – forma E025) aprašant protezavimo indikacijas nurodomos ir gretutinės diagnozės (K00.3, K00.4, K00.5, K00.9, K02.4, K03.3, ir S02.5): 
. pieniniai dantys protezuojami standartiniais vainikėliais;
. nuolatiniai dantys protezuojami nuolatiniais protezais:
. kai reikalingas vieno ar daugiau dantų implantavimas ir protezavimas ir (ar) dviejų ar daugiau dantų protezavimas, esant ne mažiau kaip trijų gydytojų odontologų ir (ar) gydytojų odontologų specialistų konsiliumo (toliau – Konsiliumas) išvadai;
. kai reikalingas vieno danties protezavimas;
. Aprašo 4.4 papunktyje nurodytiems asmenims, kuriems diagnozuotos ligos ar sveikatos sutrikimai, kurių kodai pagal TLK-10-AM yra C00.3, C00.4, C00.5, C00.8, C00.9, C02.2, C02.8, C02.9, C03.0, C03.1, C03.9, C04.0, C04.1, C04.8, C04.9, C05.0, C05.1, C05.8, C05.9, C06.1, C06.2, C06.8, C06.9, C07, C08.0, C08.1, C08.8, C08.9, C14.8, C31.0, C31.8, C31.9, C41.02, C41.1, C43.3, C44.3, C46.2, D16.42, D16.5: 
. po taikyto specifinio (chirurginio, spindulinio ir (ar) chemoterapinio) gydymo pacientų dantų protezavimo poreikis vertinamas individualiai, atsižvelgiant į diagnozę ir išvadas;
. jei atlikta burnos ertmės, veido ir žandikaulių operacija, kai šalinami minkštieji audiniai ir (ar) atliekama žandikaulių srities kaulo rezekcija.
. Dantų protezavimo išlaidos kompensuojamos PSDF biudžeto lėšomis, atsižvelgiant į faktines išlaidas, bet kompensuojamoji suma negali viršyti dantų protezavimo bazinės kainos, nustatytos Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąraše, patvirtintame Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl Asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priedų, mokamų Privalomojo sveikatos draudimo fondo biudžeto lėšomis, sąrašų patvirtinimo“. 
. Jei faktinės dantų protezavimo išlaidos buvo didesnės, nei nustatyta kompensuojamoji suma, likusią dalį asmuo turi sumokėti pats.
. PSDF biudžeto lėšomis kompensuojamos šios dantų protezavimo procedūros bei jas atliekant naudojamos priemonės:
. dantų protezavimo plano sudarymas;
. išimami pilni arba daliniai protezai (pvz., akrilinės plokštelės, termoplastinės plokštelės, lanko atraminiai protezai, dengiamieji protezai, veido-žandikaulių endoprotezai  ir ektoprotezai):
. atspaudų nuėmimas (analoginiai ir (ar) skaitmeniniai atspaudai, priklausomai nuo gaminamo protezo rūšies – alginatiniai, silikoniniai, polieteriniai arba 3D);
. individualių šaukštų gamyba;
. protezo matavimas;
. centrinės okliuzijos nustatymas;
. įvorių, lokatorių (atramos) įdėjimas;
. protezo pritaikymas burnoje ir korekcija;
. neišimami laikini ir nuolatiniai dantų protezai (laikini pilni arba daliniai vainikėliai, nuolatiniai vainikėliai, įklotai, užklotai, tiltiniai protezai):
. danties preparavimas;
. danties kultį atkuriančios konstrukcijos (pvz., stiklo pluošto ar keramikiniai kaiščiai, kultiniai kaištiniai įklotai);
. retrakcija;
. atspaudų (analoginių ar skaitmeninių, skirtų laikiniesiems ir nuolatiniams protezams) nuėmimas;
. laikinų vainikėlių cementavimas;
. nuolatinio protezo pritaikymas ir fiksavimas burnoje;
. išimamų protezų pataisos, įskaitant dantų ar apkabėlių įstatymą, suklijavimą, pagrindo atnaujinimą, sutvirtinančio tinklelio įdėjimą;
. dantų implantacija ir su ja susijusios procedūros:
. implanto įsriegimo operacija;
. gijimo galvutės (standartinės arba individualios);
. siūlų išėmimas;
. užraktų sistemos;
. visos kitos procedūros, veiksmai bei medikamentinės ir nemedikamentinės priemonės, kurios yra būtinos ir tiesiogiai susijusios su dantų protezo suplanavimu, pagaminimu, pritaikymu ir galutiniu kramtymo funkcijos atkūrimu.
. Dantų protezavimas negali būti laikomas baigtu, jei užbaigiamas tik laikino vainikėlio uždėjimu ar implanto įsukimu, išskyrus atvejus, kai dantys protezuojami Aprašo 4.3 papunktyje nurodytiems asmenims.
. Dantų protezavimui nepriskiriamos šios PSDF biudžeto lėšomis sveikatos apsaugos ministro nustatyta tvarka kompensuojamos asmens sveikatos priežiūros paslaugos, tyrimai ir procedūros:
. diagnostika (dentalinės rentgeno nuotraukos, panoraminės rentgeno nuotraukos, šoninės cefalogramos);
. brangieji tyrimai (kompiuterinės tomografijos, magnetinio rezonanso tyrimai);
. terapinis (karieso gydymas, plombavimas), endodontinis (dantų šaknų kanalų gydymas, pergydymas), periodontologinis (profesionali burnos higiena, periodontologinės procedūros), chirurginis (dantų ir jų šaknų šalinimas, šaknies viršūnės rezekcija, hemisekcija, minkštųjų audinių operacijos, kaulo augmentacijos procedūros, sinuso dugno pakėlimo procedūros), paruošiamasis gydymas prieš dantų protezavimą;
. ortodontinis gydymas taikant ortodontinius aparatus;
. gydytojų odontologų specialistų (išskyrus protezuojantį ir implantuojantį gydytoją odontologą) arba gydytojų specialistų konsultacijos.

. Aprašo 4 punkte nurodyti asmenys dėl dantų protezavimo pagrįstumo įvertinimo kreipiasi į ASPĮ, prie kurios yra prisirašę, gydytoją odontologą.
. Aprašo 11 punkte nurodytos ASPĮ gydytojas odontologas EVIS DP posistemyje patikrina, ar besikreipiantis asmuo turi teisę į PSDF biudžeto lėšomis kompensuojamą dantų protezavimą (yra apdraustas privalomuoju sveikatos draudimu ir atitinka Aprašo 4 ir, kai dėl dantų protezavimo kreipiasi pakartotinai, 24 punkto reikalavimus):
. jeigu asmuo, EVIS DP posistemio duomenimis, neturi teisės į PSDF biudžeto lėšomis kompensuojamą dantų protezavimą, gydytojas odontologas konsultacijos metu asmenį apie tai informuoja žodžiu, paaiškindamas, kodėl nebus atliekamas PSDF biudžeto lėšomis kompensuojamas dantų protezavimas; 
. jeigu asmuo, EVIS DP posistemio duomenimis, turi teisę į PSDF biudžeto lėšomis kompensuojamą dantų protezavimą, gydytojas odontologas, konsultacijos metu nustatęs, kad asmuo atitinka Aprašo 5 punkte numatytus reikalavimus, o jo burnos būklė yra tinkama dantims protezuoti (atliktos gydomosios ir profilaktinės procedūros, sanuota burnos ertmė, užplombuoti karioziniai dantys ir jų šaknys ir kt.), apie tai pažymi Elektroninės sveikatos paslaugų ir bendradarbiavimo infrastruktūros informacinėje sistemoje (toliau – ESPBI IS) – užpildo elektroninį medicinos dokumentą E025 „Ambulatorinio apsilankymo aprašymas“ (toliau – forma E025) ir elektroninį medicinos dokumentą E027 „Siuntimas konsultacijai, tyrimams, gydymui“ (toliau – forma E027), kuriame nurodo informaciją apie nustatytą būklę (pagal Aprašo 5 punktą), dantų formulę ir protezuojamus dantis. Asmuo užregistruojamas EVIS DP posistemyje dantų protezavimo procedūroms gauti tą pačią dieną, kai ESPBI IS užpildoma forma E027.
. Jei Aprašo 5.2.2.1 papunktyje nurodytu atveju reikia konsiliumo išvados, Aprašo 11 punkte nurodytas ASPĮ gydytojas odontologas, be Aprašo 12 punkte nurodytų medicinos dokumentų, ESPBI IS papildomai užpildo formą E027, kuri teikiama Aprašo 4.3 papunktyje nurodytus asmenis siunčiant į antrinio ir (ar) tretinio lygio odontologinės priežiūros (pagalbos) paslaugas teikiančią ASPĮ, sudariusią sutartį dėl šių paslaugų teikimo su VLK, Konsiliumo išvadai gauti. 
. Aprašo 13 punkte nurodytos ASPĮ Konsiliumo išvadoje turi būti nurodyta paciento sveikatos būklės atitiktis Aprašo 5.2.2.1 papunktyje nustatytai būklei, dantų formulė, protezuojami dantys. E027 formą ESPBI IS pateikia vienas iš Konsiliume dalyvavusių gydytojų odontologų arba gydytojų odontologų specialistų. Konsiliumo išvada, kuri yra pasirašyta visų jame dalyvavusių gydytojų odontologų ir (ar) gydytojų odontologų specialistų, pridedama kaip priedas prie formos E027. ASPĮ, kurioje vyko Konsiliumas, Konsiliumo išvados priėmimo dieną EVIS DP posistemyje patikslina kompensacijos sumą. 
. Panoraminio rentgeno ir (ar) kompiuterinės tomografijos rentgeno atvaizdai, kuriuose buvo matuotas bedančio apatinio žandikaulio aukštis krūminių ir prieškrūminių dantų srityje pagal Aprašo priede nustatytą metodiką (taikoma Aprašo 4.1 ir 4.2 papunkčiuose nurodytiems asmenims), duomenys apie kramtymo sistemos išsivystymo laipsnį ir rentgeno nuotraukos (taikoma Aprašo 4.3 papunktyje nurodytiems asmenims) bei duomenys apie atliktų operacijų dėl Aprašo 5.3 papunktyje nustatytų indikacijų rezultatus (taikoma Aprašo 4.4 papunktyje nurodytiems asmenims) saugomi ESPBI IS ir odontologinės priežiūros (pagalbos) paslaugas suteikusioje ASPĮ. 
. Jei sutrinka ASPĮ informacinių sistemų ar ESPBI IS veikimas ir negalima paciento sveikatos duomenų tvarkyti elektroniniu būdu, šios įstaigos privalo užtikrinti pacientų sveikatos duomenų tvarkymą naudodamos popierinius dokumentus Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo, patvirtinto Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ (toliau – ESPBI IS tvarkos aprašas), nustatyta tvarka. Pašalinus ASPĮ informacinės sistemos ar ESPBI IS veikimo sutrikimus, popieriniuose dokumentuose užfiksuoti paciento sveikatos duomenys turi būti įvedami į ASPĮ informacinę sistemą ar į ESPBI IS, nurodant, kad šie duomenys pateikiami iš popierinio dokumento. Popieriniame dokumente nurodyti duomenys į ESPBI IS įvedami ASPĮ nustatyta tvarka.
. Aprašo 4 punkte nurodyti asmenys, kuriems išduota forma E027 ir kurie užregistruoti EVIS DP posistemyje, gali pasirinkti bet kurią dantų protezavimą atliekančią įstaigą, nurodytą Aprašo 3 punkte. Dantų protezavimą atliekančių įstaigų sąrašas skelbiamas VLK interneto svetainėje.
. Asmuo, kuriam išduota forma E027 ir kuris užregistruotas EVIS DP posistemyje, atvyksta į dantų protezavimą atliekančią įstaigą ir su protezuojančiu gydytoju odontologu pasirašytinai suderina dantų protezavimo planą, kuriame nurodoma dantų protezavimo pradžia ir pabaiga, kokie dantys bus protezuojami, kokia dantų protezų konstrukcija bus pasirinkta kramtymo funkcijai atkurti, nurodyta dantų protezavimo kaina pagal dantų protezavimą atliekančios įstaigos vadovo patvirtintą dantų protezavimo kainyną, informacija, kad dantų protezavimo kaina galioja plano pasirašymo dieną ir gali būti tikslinama pasikeitus dantų protezavimą atliekančios įstaigos vadovo patvirtintam dantų protezavimo kainynui ir kad pasikeitus kainai apie ją pacientas informuojamas ir su juo pasirašytinai suderinamas patikslintas dantų protezavimo planas ir kitos dantų protezavimo sąlygos. Suaugusiesiems dantų protezavimo metu (per laikotarpį, kai asmeniui, užregistruotam EVIS DP posistemyje, atliekamas visas su protezuojančiu gydytoju odontologu suderintas dantų protezavimas) turi būti atkurta kramtymo funkcija. Vaikams ir tais atvejais, kai vaikui yra nustatyta diagnozė, pagal TLK-10-AM žymima kodu K00.0, ir dantų protezavimo metu vaikui sueina 18 metų, bet dantų protezavimas dar tęsiamas, kramtymo funkcija gali būti atkuriama visiškai arba iš dalies. 
. Dantų protezavimą atliekančios įstaigos į EVIS DP posistemį įveda asmenų, kurie turi teisę į PSDF biudžeto lėšomis kompensuojamą dantų protezavimą, duomenis jų kreipimosi į įstaigą metu.
. Dantų protezavimą atliekančios įstaigos privalo ESPBI IS užpildyti formą E025, joje nurodydamos asmens apsilankymo datą, jo dantų būklę, dantų protezavimo planą, apsilankymų metu atliktas procedūras, tyrimus, išduotus siuntimus gauti kitų sveikatos priežiūros specialistų konsultacijas. Forma E025 pildoma ir tvarkoma vadovaujantis ESPBI IS tvarkos aprašu.
. Dantų protezavimo kainos ir dantų protezavimui naudojamų medžiagų kainos nurodomos dantų protezavimą atliekančios įstaigos vadovo patvirtintame dantų protezavimo kainyne. Atliekant dantų protezavimą vadovaujamasi jo atlikimo metu galiojančiu kainynu. 
. Duomenis apie asmenims atliktas visas numatytas dantų protezavimo procedūras ir faktinę jų kainą, įskaitant asmens sumokėtą kainos dalį, dantų protezavimą atliekančios įstaigos įveda į EVIS DP posistemį tą dieną, kai šios paslaugos baigiamos teikti.
. Dantų protezavimas turi būti atliktas per 3 metus nuo teisės į dantų protezavimą įgijimo dienos (paciento užregistravimo EVIS DP posistemyje dienos). Jei per 3 metus nuo teisės į dantų protezavimą įgijimo dienos dantų protezavimo paslaugos nesuteikiamos, dantų protezavimo paslaugas asmuo gali gauti Aprašo 11–21 punktuose nustatyta tvarka. 
. Aprašo 4 punkte nurodyti asmenys gali pakartotinai kreiptis dėl dantų protezavimo ir būti registruojami EVIS DP posistemyje:
. Aprašo 4.1, 4.2 ir 4.4 papunkčiuose nurodyti asmenys – ne anksčiau kaip po 3 metų nuo dantų protezavimo atlikimo dienos, išskyrus šiuos atvejus: 
. jei Aprašo 4.1 ir 4.2 papunkčiuose nurodytiems asmenims po dantų protezavimo buvo taikytas gydymas dėl burnos, veido ir žandikaulių onkologinės ligos ir dėl to nebeužtikrinama kramtymo funkcija; 
. jei Aprašo 4.4 papunktyje nurodytiems asmenims po dantų protezavimo buvo pakartotinai taikytas gydymas dėl burnos, veido ir žandikaulių onkologinės ligos ir dėl to nebeužtikrinama kramtymo funkcija;
. Aprašo 4.3 papunktyje nurodyti asmenys – ne anksčiau kaip po 1 metų nuo dantų protezavimo atlikimo dienos, išskyrus atvejus, kai patiriama trauma, kurios kodas pagal TLK-AM-10 yra S02.5, ir (arba) asmeniui yra nustatyta diagnozė, pagal TLK-AM-10 žymima kodu K00.0.

 SKYRIUS


. Dantų protezavimas kompensuojamas PSDF biudžeto lėšomis, jei atitinka Apraše nurodytus reikalavimus.
. Dantų protezavimą atliekančios įstaigos išrašo sąskaitą faktūrą už ataskaitinį laikotarpį (praėjusį mėnesį) atliktą dantų protezavimą ir iki einamojo mėnesio 10 dienos EVIS DP posistemyje registruoja ir pateikia paraišką apmokėti VLK. Pasibaigus kalendoriniams metams dantų protezavimą atliekančioms įstaigoms gali būti apmokėta tik už tais kalendoriniais metais per ataskaitinį laikotarpį atliktą dantų protezavimą. Pasibaigus ataskaitiniam laikotarpiui EVIS DP posistemyje gali būti keičiama kreipimosi į dantų protezavimą atliekančią įstaigą data dėl dantų protezavimo ir dantų protezavimo atlikimo data, o ekonominiai duomenys (faktinė dantų protezavimo kaina, įskaitant asmens sumokėtą kainos dalį) EVIS DP posistemyje gali būti keičiami tik einamaisiais kalendoriniais metais. Dėl duomenų keitimo dantų protezavimą atliekančios įstaigos raštu kreipiasi į VLK.
. VLK lėšas už dantų protezavimą, atliktą Aprašo 4 punkte nurodytiems asmenims, perveda dantų protezavimą atliekančioms įstaigoms, vadovaudamasi Lietuvos Respublikos sveikatos draudimo įstatymo 27 straipsnio 2 dalyje nustatyta tvarka.

 SKYRIUS


. Aprašo 12, 13 ir 20 punktuose nurodyti dokumentai saugomi ESPBI IS, o jei naudoti popieriniai dokumentai – Aprašo 11, 13 ir 18 punktuose nurodytose ASPĮ.
. Duomenys apie apdraustųjų privalomuoju sveikatos draudimu atitiktį Aprašo reikalavimams, išduotas formas E027 ir atliktą dantų protezavimą saugomi EVIS DP posistemyje.
. VLK sprendimai, susiję su dantų protezavimo išlaidų kompensavimu, gali būti skundžiami Lietuvos Respublikos administracinių bylų teisenos įstatymo nustatyta tvarka.

Dantų protezavimo išlaidų kompensavimo
iš Privalomojo sveikatos draudimo fondo
biudžeto tvarkos aprašo
priedas




Bedančio apatinio žandikaulio matavimo panoraminio rentgeno ir (ar) kompiuterinės tomografijos rentgeno atvaizduose, nustatant žemiausią vertikalų apatinio žandikaulio krūminių ir prieškrūminių dantų srities aukštį netekus visų apatinių dantų, metodika:
. pagalbinis rentgeno tyrimas parenkamas atsižvelgiant į klinikinę situaciją, gydytojo odontologo ir (arba) gydytojo odontologo specialisto kompetenciją ir gydymo planą;
. tyrimo vaizdai turi būti aprūpinti matavimo priemonėmis (matavimo mastelis arba matavimo įrankis);
. tyrimo vaizde apatinio žandikaulio aukštis matuojamas krūminių ir prieškrūminių dantų srityse žemiausioje vietoje statmenai apatinio žandikaulio pamato apatinei linijai (apatinio žandikaulio plokštumai).


Apatinio žandikaulio aukščio krūminių ir prieškrūminių dantų srityje matavimo panoraminėje rentgeno nuotraukoje schema

